# Krasta nostiprinājuma ekspluatācijas nosacījumi

Būves ekspluatācijas periodā ir jāievēro sekojoši nosacījumi:

Jāveic krasta nostiprinājuma uzturēšanas darbi:

- tehniskā apsekošana un izpēte;

- sīku bojājumu novēršana;

- tīrības un kārtības nodrošināšana krasta nostiprinājuma teritorijā.

Jākontrolē krasta nostiprinājuma tehniskais stāvoklis un ekspluatācijas režīms, veicot:

- vispārīgo vizuālo apskati;

- dziļummērījumus;

- zemūdens apsekošanu;

- tehnisko izpēti;

- ārkārtas apsekošanu.

**Vispārīgā vizuālā apskate** tiek veikta, lai pārbaudītu noteikto ekspluatācijas režīmu un būves stāvokli pēc ārējām pazīmēm bez konstrukciju virsmu attīrīšanas un materiālu paraugu noņemšanas. Apskates mērķis ir pārbaudīt būves vispārēju atbilstību projektam (nelikumīga pārbūve un tml.), konstatēt pārslodzes, sadursmes vai korozijas rezultātā radušos redzamu konstrukciju bojājumu esamību un to progresēšanu, tīrību un kārtību, kā arī noteikt tehniskās izpētes nepieciešamību un veikšanas termiņu.

Apskati veic ne retāk kā vienu reizi gadā Ostas būvinženieris, par ko tiek sastādīts vispārīgās vizuālās apskates akts.

Apskates rezultāti, kā arī defektu novēršanai veicamie pasākumi tiek fiksēti arī Vispārīgās vizuālās apskates žurnālā.

**Dziļummērījumus** pie krasta nostiprinājuma veic lietotājs ne retāk kā reizi gadā. Mērījumus veic izmantojot hidroakustiskos līdzekļus 20 m platā joslā ar datu blīvumu 2,5 m. Mērījumu plāns tiek sastādīts mērogā 1:500. Dziļummērījumu plānu pievieno piestātnes vispārīgās vizuālās apskates aktam..

**Zemūdens daļas apsekošana** tiek veikta ne retāk kā reizi 5 gados.

Zemūdens apsekošanu atkarībā no konkrētās situācijas var veikt atsevišķi, vai arī kā tehniskās izpētes vai ārkārtas apsekošanas sastāvdaļu.

**Tehniskā izpēte (apsekošana)** tiek veikta, ja vizuālajā apskatē ir radušās aizdomas par iespējamiem slēptiem konstrukciju bojājumiem, konstatēta esošo bojājumu progresēšana un tml. Šādos gadījumos var būt nepieciešama konstrukciju virsmu attīrīšana un mērījumu veikšana (arī zemūdens daļā), lai noteiktu bojājumu apjomu, cēloņus un bīstamību. Materiālu īpašību noteikšanai ieteicams izmantot nesagraujošas metodes, bet, ja tas nav iespējams, jānoņem paraugi laboratorijas izpētei.

Iegūtajiem datiem jābūt pietiekamiem konstrukciju nestspējas novērtēšanai, remonta un citu tehniskās ekspluatācijas pasākumu plānošanai, kā arī slēdzienam par piestātnes turpmākas ekspluatācijas režīmu.

Apsekošanu veic sertificēti speciālisti atbilstoši līgumam ar Lietotāju. Apsekošanu veic Ostas pārstāvja kontrolē.

**Ārkārtas apsekošanas** mērķis ir noteikt krasta nostiprinājuma stāvokli tajos gadījumos, kad tā bijusi pakļauta iedarbībai, kas pārkāpj normālus ekspluatācijas apstākļus un radīti bojājumi, vai radusies nepieciešamība krasta nostiprinājumu izmantot citiem mērķiem.

Krasta nostiprinājumam jāsastāda **tehniskā pase**. Pase jāsastāda ne vēlāk kā vienu mēnesi pēc krasta nostiprinājuma būvdarbu pabeigšanas. Pasi sastāda būvdarbu veicējs, pieaicinot ostu un jūras hidrotehnisko būvju projektēšanā sertificētu speciālistu. Dokumenti par jebkurām izmaiņām, veicot krasta nostiprinājuma kārtējo vai kapitālo remontu, jāpievieno Pasei.

Ekspluatācijas slodzes krasta nostiprinājuma zonā

Pieļaujamā ekspluatācijas izkliedētā slodze krasta nostiprinājuma zonā ir 20 kN/m2.

Dziļumi gar krasta nostiprinājumu

Projektētais dziļums gar krasta nostiprinājumu -5.0. Pieļaujamais pārdziļinājums 0.3m.

Ostas krasta nostiprinājuma ekspluatācijas režīmam jāatbilst krasta nostiprinājuma aprēķina parametriem, faktiskajam tehniskajam stāvoklim, ekspluatācijas apstākļiem un kalpošanas laikam

Grunts sablīvēšanās rezultātā iespējama seguma nosēšanās līdz 3cm. Seguma nosēšanās, kas pārsniedz šo lielumu, jālabo garantijas ietvaros.

Būvprojekta vadītājs: A.Razgalis

(sert. nr. 3-01631)